2002D0882 — DA — 07.12.2004 — 002.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS AFGØRELSE af 5. november 2002 om yderligere makrofinansiel bistand til Forbundsrepublikken Jugoslavien (2002/882/EF) (EFT L 308, 9.11.2002, p.25)

Ændret ved:









▼B

RÅDETS AFGØRELSE

af 5. november 2002

om yderligere makrofinansiel bistand til Forbundsrepublikken Jugoslavien

(2002/882/EF)







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 308, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det Økonomiske og Finansielle Udvalg ( 3 ), og ud fra følgende betragtninger: (1) De jugoslaviske myndigheder har genetableret forbindelserne med internationale organisationer og har især gjort fremskridt med at normalisere landets økonomiske forbindelser med multilaterale kreditorer, herunder Den Europæiske Investeringsbank, og med officielle bilaterale kreditorer. (2) Siden oktober 2000 har Forbundsrepublikken Jugoslavien gjort væsentlige fremskridt inden for økonomisk stabilisering og reform, og landet har taget vigtige skridt til at skabe en velfungerende markedsøkonomi. (3) Som led i den stabiliserings- og associeringsproces, der danner ramme for Den Europæiske Unions forbindelser med regionen, er det ønskeligt at støtte bestræbelserne på at understøtte den politiske og økonomiske stabilisering i Forbundsrepublikken Jugoslavien med henblik på udvikling af fuldt udbyggede samarbejdsforbindelser med Fællesskabet. (4) Finansiel bistand fra Fællesskabet bør bidrage til at bringe Forbundsrepublikken Jugoslavien tættere på Fællesskabet. (5) Fællesskabet har i 2001 allerede ydet makrofinansiel bistand på 345 mio. EUR til Forbundsrepublikken Jugoslavien ( 4 ). I maj 2002 godkendte Den Internationale Valutafond (IMF) en treårig »udvidet aftale« med Forbundsrepublikken Jugoslavien i størrelsesordenen 829 mio. USD med henblik på at understøtte myndighedernes økonomiske program for 2002-2005. (6) I maj 2001 besluttede Verdensbanken at stille en midlertidig pakke af lån på særlige vilkår på i alt 540 mio. USD til rådighed for Forbundsrepublikken Jugoslavien over en periode på tre år. Indtil videre er der bevilget to justeringskreditter på 70 mio. og 85 mio. USD i henholdsvis januar og maj 2002 med henblik på at understøtte reformer i de offentlige finanser samt i energi- og socialsektoren og for at fremme udviklingen af den private sektor. (7) I november 2001 enedes medlemmerne af Paris-klubben om en væsentlig gældssanering til fordel for Forbundsrepublikken Jugoslavien, hvilket allerede har haft en positiv indvirkning på betalingsbalancen. (8) Myndighederne i Forbundsrepublikken Jugoslavien har anmodet om finansiel bistand fra de internationale finansielle institutioner, Fællesskabet og andre bilaterale donorer. (9) Ud over det beløb, der skønnes at kunne tilvejebringes via IMF og Verdensbanken, vil der fortsat være et stort finansieringsbehov, der skal dækkes for at styrke landets policy-målsætninger, der er knyttet til myndighedernes reformbestræbelser. (10) Fællesskabets makrofinansielle bistand til Forbundsrepublikken Jugoslavien er en passende foranstaltning til at lette landets finansielle bindinger over for udlandet, til at støtte dets betalingsbalance og til at styrke dets reservestilling. (11) Finansiel bistand fra Fællesskabet i form af en kombination af et langfristet lån og direkte gavebistand er en passende foranstaltning til at sikre Forbundsrepublikken Jugoslaviens finansielle stilling over for udlandet på baggrund af landets begrænsede lånemuligheder. Denne finansielle bistand fra Fællesskabet bør anvendes effektivt og forsvarligt. (12) Inkluderingen af et gaveelement i denne bistand foregriber ikke EF-budgetmyndighedens afgørelse. (13) Et nyt forfatningsmæssigt grundlag behandles for tiden i parlamentet. Når denne forfatningsændring træder i kraft, får Forbundsrepublikken Jugoslavien nyt navn. Navneændringen berører dog ikke denne afgørelse. (14) Når det nye forfatningsmæssige grundlag træder i kraft, ophører Jugoslaviens centralbank med at eksistere. Efter forfatningsændringens ikrafttræden vil den makrofinansielle bistand i medfør af denne afgørelse derfor blive indbetalt til den eller de institution(er), der udpeges til at overtage Jugoslaviens centralbanks ansvar for at modtage midler under denne afgørelse. (15) Fællesskabets bistand bør forvaltes af Kommissionen i samråd med Det Økonomiske og Finansielle Udvalg. (16) Traktaten indeholder ikke anden hjemmel til vedtagelse af denne afgørelse end artikel 308 — ud fra følgende betragtninger: TRUFFET FØLGENDE AFGØRELSE:







Artikel 1

1. Fællesskabet stiller yderligere makrofinansiel bistand til rådighed for ►M1 Serbien og Montenegro ◄ i form af et langfristet lån og direkte gavebistand med henblik på at sikre en holdbar betalingsbalancesituation og styrke landets reservestilling.

▼M1

2. Bistandens lånekomponent udgør højst 80 mio. EUR i hovedstol med en maksimal løbetid på femten år. Til dette formål bemyndiges Kommissionen til, på Fællesskabets vegne, at låne de nødvendige midler, som stilles til rådighed for Serbien og Montenegro i form af et lån.

3. Bistandens gavekomponent beløber sig til højst 120 mio. EUR.

▼B

4. Fællesskabets finansielle bistand forvaltes af Kommissionen i tæt samråd med Det Økonomiske og Finansielle Udvalg og på en måde, der er i overensstemmelse med aftalen mellem IMF og ►M1 Serbien og Montenegro ◄ .

Artikel 2

1. Kommissionen bemyndiges til, efter høring af Det Økonomiske og Finansielle Udvalg, at aftale de økonomisk-politiske betingelser knyttet til Fællesskabets yderligere finansielle bistand med myndighederne i ►M1 Serbien og Montenegro ◄ . Disse betingelser skal være i overensstemmelse med de aftaler, der er nævnt i artikel 1, stk. 4.

2. Kommissionen kontrollerer med regelmæssige mellemrum i samarbejde med Det Økonomiske og Finansielle Udvalg og i koordination med IMF, at den økonomiske politik i ►M1 Serbien og Montenegro ◄ er i overensstemmelse med formålene med denne makrofinansielle bistand, og at betingelserne knyttet hertil overholdes.

Artikel 3

1. Bistandens låne- og gavekomponenter stilles til rådighed for Serbien og Montenegro i mindst tre rater. ◄ I henhold til bestemmelserne i artikel 2 frigives den første rate på grundlag af tilfredsstillende gennemførelse af ►M1 Serbien og Montenegros ◄ tilpasnings- og reformprogram som led i den nuværende udvidede aftale med IMF.

2. Med forbehold af artikel 2 frigives den anden og eventuelle yderligere rater på grundlag af et tilfredsstillende resultat af ►M1 Serbien og Montenegros ◄ tilpasnings- og reformprogram og tidligst tre måneder efter frigivelsen af den første rate.

3. Midlerne udbetales til ►M1 Serbien og Montenegros ◄ centralbank og, efter det nye forfatningsmæssige grundlags ikrafttræden, til den eller de institution(er), der udpeges til at overtage Jugoslaviens centralbanks ansvar for at modtage midler under denne afgørelse.

Artikel 4

1. De lånoptagelses- og långivningstransaktioner, der er nævnt i artikel 1, gennemføres med samme valørdato og må for Fællesskabet ikke medføre omlægning af forfaldstiden, valutakurs- og renterisici eller andre kommercielle risici.

2. Kommissionen træffer, hvis ►M1 Serbien og Montenegro ◄ ønsker det, de nødvendige foranstaltninger til at indføje en klausul om førtidig tilbagebetaling i lånebetingelserne og til at sikre, at en sådan klausul kan anvendes.

3. Giver omstændighederne mulighed for en forbedring af renten på lånet, kan Kommissionen på ►M1 Serbien og Montenegros ◄ anmodning helt eller delvist refinansiere sin oprindelige låntagning eller omlægge de hertil svarende finansielle betingelser. En sådan refinansiering eller omlægning gennemføres på de betingelser, der er fastsat i stk. 1, og må ikke resultere i en forlængelse af den gennemsnitlige løbetid for de af transaktionerne berørte lån eller i en forhøjelse af restgælden, udtrykt i løbende valutakurs, på datoen for refinansieringen eller omlægningen.

4. ►M1 Serbien og Montenegro ◄ bærer alle de omkostninger, som Fællesskabet måtte afholde i forbindelse med indgåelse og gennemførelse af transaktioner i henhold til denne afgørelse.

5. Det Økonomiske og Finansielle Udvalg underrettes mindst én gang om året om udviklingen i de transaktioner, der er omhandlet i stk. 2 og 3.

Artikel 5

Kommissionen sender mindst én gang om året, før september, Europa-Parlamentet og Rådet en rapport, der indeholder en vurdering af gennemførelsen af denne afgørelse i det foregående år.

Artikel 6

Denne afgørelse har virkning fra dagen for offentliggørelsen i De Europæiske Fællesskabers Tidende.

▼M2

Den finder anvendelse fra den 8. november 2004 til den 30. juni 2006.